Učenje na daljavo: **Z G O D O V I N A** – 6.a, 6.b in 6.c razred

Teden: 14. 4. – 17. 4. 2020

Pozdravljena učenka/učenec!

Vstopamo v 5. teden učenja na daljavo. Na začetku bi želela pohvaliti vse, ki ste v preteklih tednih že pokazali ogromno delovne vneme in pripravljenosti za delo. Bravo!

Ostali pa…kar pogumno - *kjer je volja, tam je pot*.

Preden se lotiš dela, natančno preberi spodnja navodila

**POMEMBNO!!!**

Ker je učencev na predmetni stopnji veliko, boste tudi v prihodnje o vašem delu poročali izmenično, torej en teden en razred, drugi teden pa drugi. Na tak način boste deloma razbremenjeni vi ter tudi jaz.

Tudi v tem tednu mi **ne boste pošiljali vaših dokazov dela** (slik opravljenega dela), kljub temu pa delo opravite tako vestno, kot ste do delali do sedaj.

Ko boste na vrsti za poročanje učiteljici, vam bom jasno naročila, kaj mi pošljite v pregled (lahko bo tudi naloga iz tistega tedna, ko sicer niste bili na vrsti, da se mi javite).

Ne pozabite – učite se zase in ne za nas, učitelje ali starše.

Za vsa vprašanja, dileme in dodatna pojasnila ti bom v teku tedna na razpolago preko e-naslova: petra.desman@guest.arnes.si

Bodite dobro ☺ ☼

 Petra Dešman Senčar

1. snov: KULTURNA IN MATERIALNA DEDIŠČINA

Tole poglavje je vstop v novi – zadnji del letošnjega učbenika za zgodovino. Celotno poglavje je obarvano modre barve. V tem poglavju se bomo ukvarjali **z dediščino** – materialno in nematerialno. Poudarek bo seveda na slovenski dediščini.

Ker smo zopet na začetku novega vsebinskega dela, boste spodnji ppt začeli pisati na novo stran v zvezku in tudi glavni naslov – ČLOVEK OHRANJA naj bo velik (čez 2 vrstici).

***NAVODILA POZORNO PREBERI!***

- Vsebino tabelske slike, ki ti jo prilagam, si prepiši v zvezek. Če imaš možnost pa jo **opremi s slikami** posameznih primerov materialne ali nematerialne dediščine (lahko tudi narišeš).

- V 2. prosojnici imaš nekatere zelo tipične primerke slovenske dediščine – poimenuj jih in razmisli, zakaj so ravno ti primerki del slovenske tradicije (tega na rabiš zapisat v zvezek).

- V 5. prosojnici so slike posameznih primerov materialne dediščine – poimenuj jih in jih po alinejah zapiši v zvezek, zraven lahko priložiš njihove slike.

- Ko končaš s prepisom, odpri učbenik, str. **66 in 67** (starejša izdaja učbenika) oz. **82 – 83** (novejša izdaja)ter si **preberi** poglavja te snovi. Bodi pozoren na slike iz učbenika. Za lažjo predstavo, kje se posamezni primerki dediščine nahajajo, imaš v uvodu v modro poglavje v učbeniku zemljevid Slovenije. Tudi prostorska predstava je zelo pomembna.

- Po končanem branju vzemi en **samolepilni listič** ter naredi kratke zapiske prebranega (tako kot to delamo v šoli). Listek pusti prilepljen v zvezku. Pazi, da izpisuješ samo bistvo in pazi na preglednost izpisanega!

- Od tebe pričakujem, da mi boš ob pomoči tvojih izpiskov znal povedati ustno obnovo prebranega iz učbenika.

- Ob koncu odgovori na vprašanja, ki so v učbeniku ob koncu tega poglavja – na samolepilni listič, ki ga prilepiš v zvezek

**Pa ne pozabi ponavljati preteklih snovi in ne pozabi na izdelavo časovnega traku – iz te naloge dobiš oceno !!!**

**O natančnem datumu oddaje tvoje naloge boš še obveščen/-a!**

**Veselo na delo ☺**

 

 

 